CELEX: 32004D0598
Language: et
Date: 2004-08-13 00:00:00
Title: 2004/598/EÜ: Komisjoni otsus, 13. august 2004, ühenduse rahalise toetuse kohta sigade katku likvideerimiseks Luksemburgis 2003. aastal (teatavaks tehtud numbri K(2004) 3084 all)

14.8.2004   
            
            
               ET
            
            
               Euroopa Liidu Teataja
            
            
               L 267/54
            
         
      KOMISJONI OTSUS,
   13. august 2004,
   ühenduse rahalise toetuse kohta sigade katku likvideerimiseks Luksemburgis 2003. aastal
   (teatavaks tehtud numbri K(2004) 3084 all)
   (Autentne on ainult prantsuskeelne tekst)
   (2004/598/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse 26. juuni 1990. a nõukogu otsust nr 90/424/EMÜ kulutuste kohta veterinaaria valdkonnas (1) ning eriti selle artikli 3 lõiget 3 ja artikli 5 lõiget 3,
   ning arvestades järgmist:
   
               (1)
            
            
               2003. aastal puhkes Luksemburgis sigade katk. See haigus kujutab tõsist ohtu ühenduse elusloomade populatsioonile.
            
         
               (2)
            
            
               Nagu on sätestatud otsuses 90/424/EMÜ, võib ühendus rahaliselt toetada liikmesriigi abikõlblike kulutuste katmist, et aidata kaasa haiguse võimalikult kiirele likvideerimisele.
            
         
               (3)
            
            
               Vastavalt nõukogu 17. mai 1999. a määruse (EÜ) nr 1258/1999 (ühise põllumajanduspoliitika rahastamise kohta) (2) artikli 3 lõikele 2 rahastatakse vastavalt ühenduse eeskirjadele võetud veterinaar- ja taimetervisemeetmeid Euroopa Põllumajanduse Arendus- ja Tagatisfondi tagatisrahastu kaudu. Nende meetmete kontrollimise kord on toodud nimetatud määruse artiklites 8 ja 9.
            
         
               (4)
            
            
               Ühenduse rahalise toetuse maksmisel peab olema tagatud, et planeeritud tegevus on tegelikult ellu viidud ja et ametiasutused esitavad kindlaks tähtajaks kogu vajaliku informatsiooni.
            
         
               (5)
            
            
               12. märtsil 2004. aastal esitas Luksemburg ametliku taotluse kõikide tema territooriumil tehtud kulude hüvitamiseks. Vastavalt taotlusele oli tapetud 1 351 looma.
            
         
               (6)
            
            
               Määratleda tuleks otsuse 90/424/EMÜ artiklis 3 kasutatud mõiste “kiire ja piisav hüvitis karjakasvatajatele”, mõisted “mõistlikud väljamaksed” ja “õigustatud väljamaksed” ning “teiste kulude” alla kuuluvad loomade sundtapmisega seotud toetuse saamise tingimustele vastavad kulude liigid.
            
         
               (7)
            
            
               Käesolevas otsuses sätestatud meetmed on vastavuses alalise toiduahela ja loomatervishoiu komitee arvamusega,
            
         ON VASTU VÕTNUD JÄRGMISE OTSUSE:
   Artikkel 1
   Luksemburgile ühenduse rahalise toetuse maksmine
   2003. aasta sigade katku likvideerimiseks võib Luksemburg saada ühenduse rahalist toetust 50 % kuludest, mida kanti:
   
               a)
            
            
               piisava ja kiire hüvitise maksmisel talupidajatele, kes 2003. aasta sigade katku puhangu likvideerimise ühe meetmena olid sunnitud oma loomad tapma vastavalt otsuse 90/424/EMÜ artikli 3 lõike 2 esimesele ja seitsmendale taandele ja kooskõlas käesoleva otsusega;
            
         
               b)
            
            
               loomade tapmisega, rümpade ja toodete hävitamisega, hoonete puhastamise ja desinfitseerimisega ning saastatud sisseseade puhastamise ja desinfitseerimise ning vajaduse korral hävitamisega seotud tegevuskuludena vastavalt otsuse 90/424/EMÜ artikli 3 lõike 2 esimesele ja kolmandale taandele ja kooskõlas käesoleva otsusega.
            
         Artikkel 2
   Mõisted
   Käesolevas otsuses kasutatakse järgmisi mõisteid:
   
               a)
            
            
               
                  kiire ja piisav hüvitis – loomade tapmisest 90 päeva jooksul tehtav väljamakse hüvitamaks nende turuväärtust nagu on määratletud artikli 3 lõikes 1;
            
         
               b)
            
            
               
                  mõistlikud väljamaksed – väljamaksed materjalide või teenuste ostmiseks enne sigade katku kehtinud turuhindadega võrdeliste hindadega;
            
         
               c)
            
            
               
                  õigustatud väljamaksed – väljamaksed materjalide või teenuste ostmiseks, mille puhul näidatakse, et nende olemus on otseses seoses artiklis 1 punktis a nimetatud loomade sundtapmisega.
            
         Artikkel 3
   Ühenduse rahalise toetusega hõlmatud abikõlblikud kulud
   1.   Looma omanikele makstav maksimaalne hüvitise määr looma kohta põhineb looma nakatumis- või tapmiseelsel turuväärtusel.
   2.   Kui Luksemburg maksis vastavalt artikli 1 punktile a hüvitist pärast artikli 2 punktis a ettenähtud 90 päeva möödumist, vähendatakse pärast nimetatud tähtaja möödumist tehtud kulutuste abikõlblikke määrasid järgmiselt:
   
               —
            
            
               25 % väljamaksete osas, mis tehti 91–105 päeva pärast loomade tapmist,
            
         
               —
            
            
               50 % väljamaksete osas, mis tehti 106–120 päeva pärast loomade tapmist,
            
         
               —
            
            
               75 % väljamaksete osas, mis tehti 121–135 päeva pärast loomade tapmist,
            
         
               —
            
            
               100 % väljamaksete osas, mis tehti rohkem kui 136 päeva pärast loomade tapmist.
            
         Kui teatavate meetmete puhul on tegemist erandlike haldustingimustega või kui Luksemburg esitab muid mõjuvaid põhjendusi, kohaldab komisjon siiski teistsuguseid ajamäärasid ja/või väiksemaid protsendimäärasid või jätab need üldse kohaldamata.
   3.   Ainult III lisas nimetatud kulud on artikli 1 punktis b osundatud abikõlblikud kulud.
   4.   Ühenduse rahalise toetuse arvestus ei sisalda:
   
               a)
            
            
               käibemaksu;
            
         
               b)
            
            
               riigiteenistujate palku;
            
         
               c)
            
            
               riigi materjalide (va tarbekaubad) kasutamist.
            
         Artikkel 4
   Maksmise tingimused ja täiendav dokumentatsioon
   1.   Ühenduse rahaline toetus määratakse kindlaks vastavalt nõukogu otsuse 90/424/EMÜ artiklis 41 ettenähtud korrale järgmiste dokumentide põhjal:
   
               a)
            
            
               lõikes 2 sätestatud aja jooksul vastavalt I ja II lisale esitatud taotlus;
            
         
               b)
            
            
               üksikasjalikud dokumendid, mis kinnitavad punktis a nimetatud taotluses toodud arvude õigsust;
            
         
               c)
            
            
               artiklis 5 osundatud komisjoni poolt läbiviidavate kohapealsete kontrollide (kui neid on läbi viidud) tulemused.
            
         Komisjoni kohapealse kontrolli jaoks tehakse kättesaadavaks punktis b nimetatud dokumendid ning asjakohane äriinfo.
   2.   Lõike 1 punktis a nimetatud taotlus esitatakse vastavalt I ja II lisale elektroonilisel kujul 60 kalendripäeva jooksul pärast käesoleva otsuse teatavakstegemist.
   Kui sellest tähtajast kinni ei peeta, vähendatakse ühenduse rahalist toetust 25 % võrra iga hilinetud kuu kohta.
   Artikkel 5
   Komisjoni kohapealsed kontrollid
   Komisjon võib koostöös pädevate riiklike ametiasutustega läbi viia kohapealseid kontrolle sigade katku likvideerimise meetmete rakendamise ja nendega seotud kulude üle.
   Artikkel 6
   Adressaadid
   Käesolev otsus on adresseeritud Luksemburgi Suurhertsogiriigile.
   
      Brüssel, 13. august 2004
      
         
            Komisjoni nimel
         
         
            komisjoni liige
         
         David BYRNE
         
      
   
   
      (1)  EÜT L 224, 18.8.1990, lk 19. Otsust on viimati muudetud Euroopa Parlamendi ja nõukogu direktiiviga 2003/99/EÜ, ELT L 325, 12.12.2003, lk 31.
   
      (2)  EÜT L 160, 26.6.1999, lk 103.
   
      I LISA
      Taotlus toetuse saamiseks sundtapetud loomade eest makstud hüvitise katmiseks
      
                  Haiguskolle nr
               
               
                  Kokkupuude haiguskoldega nr
               
               
                  Majandi identifitseerimisnumber
               
               
                  Talupidaja
               
               
                  Majandi asukoht
               
               
                  Loomade tapmise kuupäev
               
               
                  Hävitamise meetod
               
               
                  Kaal hävitamise ajal
               
               
                  Loomade arv
               
               
                  Makstud summad loomade kategooriate kaupa
               
               
                  Muud talupidajale hüvitatud kulud (va käibemaks)
               
               
                  Kogu hüvitis (va käibemaks)
               
               
                  Maksmise kuupäev
               
            
                  Perekonnanimi
               
               
                  Eesnimi
               
               
                  Jäätmetehas
               
               
                  Tapamaja
               
               
                  Muu (märkida)
               
               
                  emised
               
               
                  kuldid
               
               
                  põrsad
               
               
                  sead
               
               
                  emised
               
               
                  kuldid
               
               
                  põrsad
               
               
                  sead
               
            
   
      II LISA
      Artiklis 4 nimetatud taotlus
      
                  “Muud kulud” (vajaduse korral), mida kandis majand nr … või majandid
                  (välja arvatud hüvitis loomade eest)
               
            
                  Kuluartikkel
               
               
                  Summa ilma käibemaksuta
               
            
                  Loomade tapmine
               
               
                   
               
            
                  Rümpade hävitamine (transport ja käitlemine)
               
               
                   
               
            
                  Puhastamine ja desinfitseerimine (töötasud ja vahendid)
               
               
                   
               
            
                  Sööt (hüvitamine ja hävitamine)
               
               
                   
               
            
                  Sisseseade (hüvitamine ja hävitamine)
               
               
                   
               
            
                  KOKKU
               
               
                   
               
            
   
      III LISA
      Artikli 3 lõikes 3 nimetatud abikõlblikud kulud
      
                  1.
               
               
                  Loomade sundtapmisega seonduvad kulud:
                  
                              a)
                           
                           
                              selleks otstarbeks palgatud töötajate palgad ja tasud;
                           
                        
                              b)
                           
                           
                              selleks eesmärgiks kasutatud vahendid ja erivarustus;
                           
                        
                              c)
                           
                           
                              vahendite rentimine loomade tapmispaika transportimiseks või vastava teenuse ostmine.
                           
                        
            
                  2.
               
               
                  Rümpade hävitamisega seonduvad kulud:
                  
                              a)
                           
                           
                              hävitamine: vahendite rentimine rümpade ladustamiskohta ja jäätmetehasesse transportimiseks või vastava teenuse ostmine, rümpade ladustamine, rümpade käitlemine jäätmetehases ja liha hävitamine;
                           
                        
                              b)
                           
                           
                              matmine: selleks eesmärgiks palgatud töötajate palgad ja tasud, rümpade ja matmiskoha desinfitseerimiseks kasutatud toodete transportimiseks ja rümpade matmiseks vajalike vahendite rentimine või vastava teenuse ostmine;
                           
                        
                              c)
                           
                           
                              põletamine: selleks eesmärgiks palgatud töötajate palgad ja tasud, põlevaine või muu kasutatud materjal, rümpade transportimiseks vajalike vahendite rentimine või vastava teenuse ostmine ja põletusseadme desinfitseerimiseks kasutatavad tooted.
                           
                        
            
                  3.
               
               
                  Majandite puhastamise ja desinfitseerimise kulud:
                  
                              a)
                           
                           
                              puhastamiseks ja desinfitseerimiseks kasutatud vahendid;
                           
                        
                              b)
                           
                           
                              selleks eesmärgiks palgatud töötajate palgad ja tasud.
                           
                        
            
                  4.
               
               
                  Saastunud sööda hävitamise kulud:
                  
                              a)
                           
                           
                              sööda ostuhinna hüvitamine;
                           
                        
                              b)
                           
                           
                              vajalike vahendite rentimine sööda transportimiseks ja hävitamiseks või vastava teenuse ostmine.
                           
                        
            
                  5.
               
               
                  Kulud, mis on seotud saastunud sisseseade hävitamise hüvitamisega selle turuhinna väärtuses. Taluhoonete rekonstrueerimise või remondi ja infrastruktuuri kulude hüvitamine ei vasta toetuse saamise tingimustele.